


ANUL VIII No. 41 


eoo AA E. Vënuste: pu: 


KÖNYVTÁRA. 


A : £ GE STAN. 
in acest număr: Originea de P, Nemoianu: In noapte, poezie de Adrian Maniu ; 
Pentru politieă de V, Russu Siriânu; Voavodul Moldovean de Al. Lascarov-Mol- 
dovana : Curaj civic de. Zog Gorun ; Conilictul italo-jugoslav de A. A. Bardescu: 
Napoleon fără cal de OG. A. Ivanov: Cronica teatrală de T, Arghezi: Însemnări : 
Regele: După un an: Pasiuni electorale ; Inainte si după ; Vorbe goale ` „O seri- 
sonre pierdută“. i 


BUCURESTI 
REDACTIA SI ADMINISTRAȚIA: STRADA DONICI No. î 


Un exemplar 10 Lei 


© BCUCIuj 





KQLOZSVĂRI M. KIR, GAZOASÂGI AKADENN 
KÖNYVTÁRA 
ena a a Szám. 





Originea KN 


Ne-am propus de data aceasta să discutăm un fenomen care 
'dela început ne va pune în conflict cu jumătate de ţară, ei a- 
nume, că pătura actuală conducătoare din Ardeal şi Banat, cu 
toată obârşia ei, nu apropiată ci deadreptul legată de opincă, nu 
este de loc democrată. 

„Să ne explicăm: 

Obârșia în sine nu determină exclusiv şi lumea sufletească 
a omului. Elementele eşite „dela țară vor purta multă vreme în 
suflet zestrea ţărănească a copilăriei şi adolescenţei lor. Ajunşi 
însă într'un mediu social nou, ei vor fi expuşi unui şir întreg 
de influenţe, carı le va înrîuri gândirea. insuși individul nedife- 
renţiat încă poartă în sine germenul unei denaturări ulterioare. 
Nicăeri, fiul de ţăran plecat la şcoală n'a fost mai conştient că 
va deveni domn ca în Ardeal și Banat. Bacilul a fost altoit şi 
în sufleţul celui ce scrie aceste rânduri. Cea mai îndepărtată amin. 
tire din copilăria mea este argumentul întrebuințat de mama mea 
ca să-mi poată trage dinţii. Na fost chip să primese aţa de fuior 
în gură decât fluturându-mi-se pe dinaintea închipuirii mele 


+: viitoarea mea situaţie de domn care, desigur, trebuie să aibă o 


dantură normală. In, tot trecutul nostru, ţăranul ardelean şi bă- 
năţean şi-a trimis copiii la şcoală nu din pură sete de cultură, 

ci de dorinţa de a-i scăpa pe această cale de sarcinile iobăgiei 
medievale şi moderne. Şcoala era deci un mijloc de eliberare 
de subt un greu jug material. Idealul cultural cădea deci pe 
planul al doilea, 

Pornite cu o asemenea predispoziţie sufletească, elementele 
diferenţiate au dat naştere unei noui mentalități colective, cu 
totul diferită de aceea a mediului din care au răsărit. Răul nici 
n'ar fi prea mare, dacă noua mentalitate s'ar baza numai pe 
componente de ordin sufletesc. Consideraţiuni de ordin extern 
o vor modela şi chiar copleși. Averea, originea familiei, ete., 
vor atrage după sine privilegii de cari nu se vor putea bucura 
cei fără stagiu în noul mediu social. O stare de lucruri cristali- 
zată, oricât de rudimentară ar fi ca ansamblu, cere sacrificii 
înainte de a-ţi deschide porţile. Acesta este motivul, că fiul de 
țăran ajuns la Universitate, sau profesionist liber, într'un oraş de 
provincie, nu era primit bucuros alături de odrasle de avocaţi, 
notari sau altor aristocrați de felul acestora. 

Legând prima mea amintire de lanţul experienţelor de mai 
târziu, făcute pe scara vârstei şi a ierarhiei sociale ardelene şi 
bănăţene, voiu desprinde din mediul social trăit, deocamdata pre- 
judecăţile originii, pentru a dovedi îndrăzneaţa afirmaţiune dela 
început. 

Pentru a nu fi bănuiţi de vre-o ideie preconcepută, vom 
cita întâi de toate definiţiunea ştiinţifică a prejudecăţii. f 

Subt această noțiune, pedagogia socială înțelege o părere 
pe care o adoptă cineva fără vre-o cercetare prealabilă, repro- 
ducând'o pur şi simplu numai din motivul că ea este purtată 
din gură în gură. Prejudecata se bazează pe insuficienţa mijloa- 
celor de cultură, pe superticialitate, pe subiectivism, etc. 

Adevărul ştiinţific se poate verifica şi la colectivitatea noastră 
din Ardeal şi Banat. Vom lua câteva exemple din trecutul recent, 
pentrucă sunt mai ușor de controlat și ne ajută să evităm ana- 
lize abstracte. 

Cu prea puţine excepții, viaţa colectivă ardeleană n'a fost 
„niciodată organizată pe temeiul capacităţii şi valorii oamenilor. 
Nici măcar în ramura ei strict culturală. Fruntaşul politic de eri 
era şi factor cultural. El figura în mod obligatoriu pe coperta 
tuturor publicaţiunilor periodice, fără ca o viaţă întreagă să fi 
comis un singur articol. Fruntaşul politic, la rându-i, nu era re- 
crutat dintre acei dotați cu o minte prea ascuţită, sau cu un 


258. 
© BCUCIuj 


pronunţat spirit de organizare — calități indispensabile peniru 
o asemenea misiune — ci ei erau aleşi în temeiul legăturilor de 
fâmilie şi avere. Până ai viaţa administrativă de după unire s'a 
organizat în baza acestor principii. Cunoaştem cazuri, când doc- 
tori în drept foarte harnici, foarte capabili şi foarte onorabili 
n'au putut fi numiţi decât secretari de -plasă (pretor), pentru mo” 
tivul că prefectul democrat al Consiliului dirigent, abia eşit din 
opincă, nu cunoștea familia din care se trăgeau respectivii. In 
acelaş timp se numeau în slujbele cele mai înalte scăpătaţii fami- 
liilor zise aristocrate, Şi aceasta se întâmpla în momentul celei 
mai grozave crize de intelectuali din câte a încercat vre-odată 
neamul românesc, 

Dar nu numai viaţa oficială ne înfăţişează această stranie 
mentalitate. Urmăriţi, de pildă, soarta profesioniştilor liberi din 
Ardeal şi Banat, pe aceea a avocaţilor și medicilor. Scriitorul 
acestor rânduri nu cunoaşte niciun avocat român în cuprinsul 
"provinciilor amintite, care să aibă reputaţia unui om iscusit şi 
priceput în chestiuni comerciale. Accentuăm că nimeni n'are o 
asemenea reputaţie, pentru că nu credem: că aceasta ar fi şi si- 
tuaţia de fapt, Dar, trăiţi departe de viaţa mereantilă, românii au 
adoptat părerea generală din Ungaria, că acest domeniu nu este 
accesibil, nici măcar din punct de vedere teoretic, decât pentru 
o singură rassă. Credinţa este atât de înrădăcinată, încât. lumea 
nu sgr închina nici înaintea unui talent excepţional în această 
direcţie. Crescuţi și educați în condițiuni identice, românii din 
Ardeal nu-și recunosc unul altuia decât calităţile admise de apre- 
cierile lor subiective. Ceeace nu am eu, nu pot admite nici pe 
seama confratelui. Colegii lor străini, a căror origine şi condi- 
țiuni de trai nu se cunosc, se presupun a fi mai buni şi mai 
capabili. | 
Am asistat, nu de mult, la o conferinţă a unui tânăr și ta- 
lentat medic român. Înţelegând că obiectul conferinţei nu vor fi 
chestiuni de strictă specialitate, ci fenomene culese din viaţa 
reală a Ardealului și Banatului, m'am dus ai eu să-l ascult. Ro- 
tindu-mi privirea de-asupra asistenţei am făcut numai decât con- 
statarea la care de altfel mă așteptasem. Intr'un oraş de pro- 
vincie, fără teatru, fără bibliotecă publică şi fără alte aşezăminte 
culturale, dela conferinţă tocmai medicii lipseau. Din cei vre-o 
„două-zeci doctori români numai doi erau de faţă. Conferinţa a 
fost admirabilă, iistructivă, publicul a rămas entuziasmat, dar 

părerea doctorilor asupra colegului lor a rămas şi va rămâne 
neclintită : doctorul erudit dar fiu de ţăran, nu-şi poate adopta 
în ochii lor un alt loc decât, acela unde l-a aşezat judecata su- 
perticială, lipsită de cerebraliiate a păturii noastre intelectuale 
centimporane. 

După aceste câteva exemple putem trage concluzia că în 
Ardeal şi Banat prejudecățile originii au un rol covârşitor în 
determinarea vieţii noastre publice, o stare de lucruri evident 
nefirească și dăunătoare intereselor acestor provincii, cât şi a- 
celora ale ţării, pentru că închegarea societăţii nu se poate face 
decât în temeiul încrederii şi respectului reciproc. Condus de- 
asemenea idei superficiale, Ardealul se va lipsi benevol de ele- 
mentele cele mai bune pe cari le produce. Ele vor cauta un 
mediu social mai prielnic, lipsit de asemenea prejudecăţi, unde 
oamenii se cântăresc după valoarea lor reală, ceeace, după lăr- 
girea hotarelor, nu este greu de găsit. De peste doi ani trăesc în 
capitala ţării, în inima oligarhiei cum ar zice un ardelean de 
marcă. Ca om drept trebuie să constat, că niciodată, la niciun 
prilej, oligarhia bucureșteană nu mi-a invocat cusurul originii ei 
niciodată n'am avut de pătimit de pe urma regtetatului meu 
părinte care nu se împărtăşise de marea taină a scrisului. In 
Banat, a doua zi după învierea noastră politică, solictână, în 
temeiul titlurilor şi a tinereţii pierdute în războiu, modesta funcţie 
de asesor la sedria orfanală, am fost refuzat din cauza... originii. 
Datorită acestei mentalități, elementele bune ale Ardealului ajung 
să fie apreciate foarte sus, dar mereu ignorate în jos. 

Noua generaţie ce se iveşte, natural, nu mai poate pricepe 
şi accepta această mentalitate. Şi bine face, pentru că altfel sar 
opri- în loc progresul nostru. Evoluţia cere sacrificii, cere întâi 
de toate răsturnarea noţiunilor fixe, fără valoare şi care nu por- 
nese din propria noastră gândire şi aprofundată cercetare. Pro- 
cesul a şi început şi aşteptăm cu răbdare închiderea lui. Ţinem 
însă să se ştie, că mentalitatea actualei pături conducătoare din 
Ardeal este refractară oricărei idei democrate, cu toată agitația 
şi gălăgia ce o desfășoară în această direcţie. Căci democraţii 
adevărată, înainte de a se traduce în practică, trebuie să existe 
în cap, dar mai ales în inimă. 

p. Nemoianu 

In noapte 


Broaştele au tras clopotele lacului cernit 
Vântul a vrut să Une şi a mutt, 


Dar ca vârtejul întorcând peste plopi frunze căzute. 
Dorul ridică deasupra'mi gânduri pierdute. 


Și rămân mai singur în înegrirea rea 
In care nu mai e nici o ster, iubirea mea. 


Iubirea mea, tu care nu mai știut, 
Vrând să te uit mă simt mai pierdut. 


Vrând să te-alung mii simt m-ai vinovul 
De ce stărueşti ca un vis nechemal. 


Iubirea mea, iubirea mea, viata mea, 
1e cer na rămas nici o urmă de stea. 


Şi înaintez singur dealungul lacului cernit 
In care jalea clopotelor sună sfârşit. 


Adrian Maniu 

Pentru politică 


Aproape zilnic, în cotidianele zise independente — cari bine 
înţeles fac politică din răsputeri — diferiţi tribuni ai călimărei, 
mai mult ori mai puţin improvizaţi, clamează împotriva politicii. 

La aceste protestări se asociază, după manometrul oportu- 
nităţii (politice), cu ipocrită dibăcie şi unele organe cari sunt 
cunoscute şi recunoscute ca reprezentând grupări politice. 

Ce să fie această cruciadă a peniţelor împotriva celui mai 
băstinaș dintre motoarele ce pun în mișcare viaţa socială a Ro- 
mâniei Noui, politica ? 

A adus oare guvernul actual o grozavă deslănţuire de 
vendeltă politică, aţi văzut poate vre-un adversar de-al regimului 
pus la zid, ori aţi auzit că vre-un acar de pe linia Ploești-Mizil 
ar fi fost expulzat fiindcă nu şi-ar ti manifestat admirația pentru: 
recentele legiuiri agrare? 

Sau sufletul românesc se găseşte la o mare răspântie a evo- 
luţiei sale sociale pe care noi nici n'am bănuit-o, dar pe care d. 
Honigman, cu ascuţimea ce vine din aderenţele sale atât de in- 
time cu solul şi cu inima acestei ţări, a pătruns-o şi — profet 
miraculos — îşi destăinueşte divinația poporului uimit. 

Să ne ierte proaspeţii cercetători ai tainelor sociale, dar 
noi nu credem nimic din toate acestea. 

Socotim însă util să lămurim în spirit just această poveste 
a primejdiei pe care ar aduce-o politica în desvoltarea normală 
a trebilor obşteşti în România întregită. 

După răul nostru obiceiu, care îi cam enervează pe adver- 

sarii noștri cu intenţii piezişe, noi o spunem răspicat: suntem 
pentru politică. 

Asta nu înseamnă că suntem pentru orice politică şi nici 
în ori şi ce fel profesată. 

Mai întâi sunt a se desface două noțiuni cari prin activi- 
tatea — să zicem cu blândeţe — nesănătoasă a viciatorilor de 
meserie, sau încâlcit în opinia publică. 

Este vorba de politică şi politicianism. 

Politicianismul este ramura decadentă a politicii, așa cum 
sunt curente parazitare în literatură de pildă. Politicianismul 
este pejoraţia politicei, care prin politicianism se transformă din 
solidarizarea unor elemente creatoare printr'o idee constructivă 
sau chiar prin coeziunea faţă de personalităţi creatoare, într'un 
mijloc de acaparări personale în favoarea diferiților lui profitori. 

Deci, pe acești protitori ai polițicianismului, cu politicia nism 
cu tot, noi îi svârlim scurt peste bordul credințelor noastre. 

Cu aceeași tărie apărăm. însă poitea în sensul ei plivit 
şi onest. 

Suntem pentru politica cinstită şi credem în necesitatea ei. 

„Noi nu suntem nici danezi, nici germani, nici suedezi, pentru 
a ne putea înregimenta la lucru sub imperiul unui imbold ano- 
nim, conform unei discipline strict mecanice. 

Noi suntem latini şi, mai mult, între latini suntem români. 

Pentru a ne mișca, pentru a crede, pentru a lucra, noi 
avem nevoie de contactul viu între noi și între personalităţile 
care ne vorbesc în numele unei Wei sau chiar în numele lor 

“propriu. 

Viaţa noastră de Stat trebuie să fie pusă în mişcare de mo- 
torui politic. 

Mașinăria vieţii publice de aci trebuie "R -şi simtă sufletul 
— ea nu se mişcă nici cu ulei nici cu benzină. 

De aceea noi suntem pentru politică, pentru politică onestă 
şi suntem împotriva profitorilor, dar şi împotriva ipocriziei.. ` 


V. Russu Șirianu 


z’ 

Voevodul Moldovean 


Când legiunile romane sfărâmau oștirea băştinaşilor daci — 
un popor vajnic şi dârz — nu-și poate nimeni închipui că stă- 
râmau în aceeaşi vreme însuşi poporul dac cu întreaga lui viață 
proprie. Nu. După ce s'au aşezat vremi de liniște peste volbura 
răsboinică, românii au început a se contopi cu autohtonii, care se 
găsiseră a fi oameni de treabă, — și, fireşte, din acest amestec a 
rezultat dacă nu un popor nou, — dar o aşezare nouă,— o prefa- 
` cere. Se petreceau toate atunci, în niște vremuri grele şi tulburi. 
Atunci s'a pregătit cea dintâi clipă în care a licărit spiritul nostru, 
care mai apoi avea să bată la porţile întunerecului şi să răpească 
enigmaticei lui Geert câte-va înțelegeri, — un senz. Pregătirea a 
fost lungă şi eroică... 

Abia se înjehebase o aşezare pașnică peste viaţa celor care 
se contopiseră şi abia mijea în zările vremei clipa luminii, cea 
dintâi,—când un întuneree mare se pogori peste această așezare. 
Veniră vremile barbare. Sar fi putut atunci ca sub acest vânt de 
totală negare de viaţă, să se prefacă în pulbere tot ceeace se în- 
tocmise aici. Dar n'a fost aşa. Cele zece veacuri de răstrişti şi 
năvăliri wau putut înghiţi acea minunată putere de rezistenţă, 
acea viaţă în germene, care trebuia să isbucnească odată și să se 
dispute din nou cu împărăţia întunerecului. Firește că nu putea 
D vorba pe atunci de-o înfăţişare conştientă a spiritului nostru 

obştesc, care, totuși, e». Era în lumea aceea a noastră de atunci, 
mai mult o putere latentă, inconștientă și totuşi eroică, — o vaj- 
nică putere de rezistenţă, — un spirit. Căci numai aşa ne putem 
lămuri că n'am pierit. Cele omenești, chiar când sunt topite din- 
trun cumplit legionar roman şi dintr'un vajnic şi bărbos trac, 
sunt ca şi pulberea drumurilor în bătaia vânturilor din cele patru 
părţi ale lumii, dacă n'ar fi acea putere interioară, nevăzută şi 
indestructibilă, — spiritul care zace în adâncul pulberei. Atunci 
pulberea e tare, — se împotrivește. 

A fost atunci un mare eroism inconștient. Cele zece veacuri 
au fost clipa sau veşnicia în care s'a pregătit, negândită, ziua 
a doua a creaţiunii noastre. Şi ziua a doua a venit, picurată, din 
stoarcerea celor zece veacuri de luptă cu Barbaria. 

Şi după zece veacuri, cei din clipele acelea, deşi suferiseră 
multe înrâuriri, aveau totuşi înfătișarea lăuntrică asemănătoare cu 
a acelora dela începutul celor zece veacuri. Intre înaintași şi 
între urmaşi era un lanţ neîntrerupt de continuitate spirituală,— 
lanţ care, adeseori fusese ameninţat să se rupă, alteori fusese 
înrâurit în deosebite feluri, dar care, după zece veacuri se găsea 
a fi continuu şi tare. 

Cele zece veacuri de tumultoasă viaţă n'au putut ridica no- 
rodului acesta, isvorit dintr'o contopire, esența spiritului său. Cei 
dela cele două capete ale acelor zece veacuri sămănau între ei,— 
se recunoşteau pe deasupra vremii şi se simțeau înlănțuiţi de 
de misteriosul lanţ al spiritului lor comun. 

S'au ţesut apoi din inima așezării noastre străvechi, două 
șuvoae care voiau o viaţă pe socoteala lor. Voiau ceva, netăgă- 
duit, — oricât de simple ar fi fost pe atunci gândurile omeneşti. 
Strămoșii noştri au descălicat. Povestea primei noastre sclipiri de 
lumină în noianul de întunerec. Cea dintâi lovitură dată în por- 
țile imense ale intunericului şi ale tăcerii. Şi lovitura aceea rä- 
sună şi acum în viaţa nostră spiritual-obştească şi va răsuna 
mereu peste veacuri. Acum când putem să privim în trecut, ca 
înitr'o carte, când inimi calde şi minţi luminoase au adus din 
acea lume descoperiri măreţe, — acum putem cu adevărat să ne 
minunăm. Da, să ne minunăm, aşa cum ne minunăm de poveş- 
tile copilăriei noastre. - 

Fireşte că erau, minunate acele vremi cari pesie o sută de ani 
aveau să dee pe Voevodul Moldovean. Din nişte vremi proaste 
nu pot eşi Voevozi Moldoveni. Şi fireşte că pe vremile acelea 

nu aveam nici electricitatea sub miile ei de forme de acum, nici 
tehnica, nici toată această perfecţiune din care ne împărtăşim 
noi astăzi, nici expansiune comercială, nici export cu per mise, 
nici îmbogăţiţi de răsboi, şi nici rentabilitate... Biet noştri stră- 
moşi, fiii omului egit trufaș din volburoasa mare a celor zece 
veacuri de răstrişti, erau mai mult sau mai puțin, niște barbari, 
care cugetau puţin, care umblau îmbrăcaţi simplu, care se tru- 
deau de la leagăn la mormânt cu mulţi dușmani, ades mai tari 
ca ei, — care aveau o credință — tot barbară — care le-a ţinut 
mereu trufia vieţii lor, şi care în vălmășacul anilor de trudnică 
încercare, au făcut şi ei o biată minune, cu ajutorul lui Dum- 
nezeu: minunea că suntem noi astăzi, că existăm ca urmaşi ai 
lor, cu toată electricitatea şi rentabilitatea noastră !... 

Atât au făcut şi ei. Poate că-i puţin. Mulţi cred că-i puţin 
şi că oricum ar fi fost ei, — noi tot trebuia, în baza legei lan- 
tului cauzal, să fim. Dar ce era să fim? Aceasta mi se pare o 
întrebare ceva mai însemnată. Ce era să fim? Ei, vezi bine, ceva 
era să fim, că doar pulberea vieții trebue să aibă, în drumul 
veşniciei, vreo formă oarecare. Dar ce ne poate interesa pe noi 
orice formă a pulberei? Ceeace ne interesează e că acești bar- 
bari strămoși ai noştri wau frânt lanţul continuității noastre. 
Aceasta este încă o minune a vieţii lor simple de atunci. 

Oare fiindcă iarba câmpului e așa de mică și neînsemnată, 
— dacă cugetarea omenească a redus-o la un ţesut oarecare 
simplu ei bine lămurit, dacă în fiece zi o călcăm în picioare cu 
atâta nepăsare, și dacă ea nu are decât.o singură rentabilitate: 
So pască oile noastre, urmează oare de aici că firul acesta de 
iarbă nu e o minune, căreia i se poate da o admiraţie pro- 
tundă, — o sinceră simpatie ? !... 

O! în orice caz mult mai mult din toate acestea în fața 
firului de iarbă, decât în faţa unui produs sec şi pretenţios al 
cugetării unui poet modern din vremile noastre, lipsite de cre- 
dinţă si de acea putinţă de simpatizare, care ar fi semnul și 
senzul — întreg — al vieţuirii bieţilor oameni aici, pe globul 
lor minunat. Da! o adevărată şi mare minune firul de iarbă!... 

BI Voevodul Moldovean se ivi după puţină vreme dela 
cele dintâi clipe ale dăinuirii noastre. Voevodul Moldo vean !... 
Câţi nu i-au pronunțat numele lui, precedându-l de pompoase 
calificative, — cele mai multe pe drept meritate! Dar câţi s'au 
minunat și au iubit drept şi adânc?!... Vorba și scrisul sunt măr- 

genite şi greoae pentru a spune ceeace simte sufletul, — dar 


peste toate acestea, omul are putinţa de a admira. Stai adeseori 
cu ochii pierduţi în frumuseţea unui apus de soare, un fapt al 
marei minuni a vieţii. Şi dacă eşti sincer, şi dacă îţi laşi sufletul 
cuprins tot de această frumuseţe, ce-ţi pasă dacă cuvântul şi 
scrisul sunt neputi ncioase ? Simţi ceva din taina vieţii, — simţi 
că tu însuţi eşti o minune, — că dacă n'ai fi tu, aceste frumu- 
sel ar sta mute într'o lume rece, lipsită de senz, — simţi că între 
tine şi ne grăita armonie din afară, e o legătură care are far- 
mecul celei mai adânci poezii și misterul nespus al nemărgeni- 
rilor... Și atunci, pe deasupra oricărei micimi, admiri., — poţi 
admira, te poţi topi în armonia dumnezeiască a Totului... 

Dar de câte ori, noi oamenii, nepăsători şi ades răi, trecem 
pe lângă atâtea minuni fără să le vedem! Ca şi pe lângă Voe- 
vodul Moldovean... Ii facem alaiuri, îi strigăm cu îngâmfare ńu- 
mele în multe, reci şi sarbede adunări oficiale, ne lăudăm cu el 
ca de-o marfă bună ce-o avem în dugheana noastră naţională, 
— într'un cuvânt stăm bine cu aparențele — lucru foarte însemnat 
în viaţa de azi — și astfel, am isprăvit cu duhul lui care, de vea- 
curi, plutește peste şi în viaţa noastră obştească, îndrumând-o. 

Dar în suflet? Dar în lumea necuprinsă a sufletului nostru, 
ce este? Sau dacă nu este, ce-ar trebui, totuşi, să fie? 

In suflet adeseori şi la foarte mulţi e gol sau fățărnicie, 
lipsă de credinţă şi de dragoste, neputinţă de a înţelege, dea 
admira, nevolnicie de a pricepe o iotă din măreţia care zace până 
şi în firişorul de iarbă, rod al Creaţiunii. Şi ar trebui în schimb o 
întemeere în suflete, «un altar» şi «cun cult»... O piatră dela Putna 
în fiece suflet, în cât mai multe suflete. Ei dar viaţa e așa de scurtă, 
în cât trebue să ne grăbim s'o trăim, s'o soarbem prin toţi porii tru- 
pului nostru. Trebue să petrecem, mult, din ce în ce mai mult. 
E şi aceasta o loznică a vremilor de acum, ridicată până la falsa 
pretenţie de principiu... 

Dar să ne întrebăm: ce este Voevodul pentru noi? Bine: 
trebue să-l admirăm cu toate puterile noastre cele mai sincere şi 
mai adevărate, — dar ce este? ce reprezintă pentru generațiile care 
se sprijină pe vremea lui?.. | 

Aici ni sar putea face o întâmpinare, care luată ușor, ar 
avea aparenţă de temeinicie. Sa zis: „ce-i fapta omului, ce-i vorba 
lui, ce-i omul?“ Şi mulți au răspuns: „fum şi dispariţie“. Şi atunci 
ce însemnătate au toate acestea în marea prefacere a vieţii oame- 

nilor ? Fum şi nimicenicie... Sunt şi acestea niște vorbe.. Să cu- 
getăm. Viaţa, în totalitatea ei, ar părea, la o uşoară vedere, o 
mare încurcătură, o ciocnire şi o topire între intinitele şi în veci 
neistovitele manifestări ale ei. Fiece om este o lume de gândiri, 
simțiri şi fapte și între aceste lumi se ţese o complicată împân- 
zire care e, în cea de pe urmă analiză, viața. O vastă şi necu- 
prinsă împânzire. Din caerul vremii se ţese viața. E drept 
că foarte adeseori mintea noastră omenească nu poate pricepe 
rostul unor fire din această țesătură, iar alteori băgăm de seamă 
că sunt multe antagonii în manifestările de viaţă. Acestea sunt 


adevăruri. Dar tot atât de drept este că din toate, aşa cum sunt: ` 


convergente sau divergente, se toarce un fir gros, predominant, 
care e cursul vieţii, lanţul de continuitate. In toarcerea acestui fir, 
şi elementele antagonice îşi au rostul lor: antagonie înseamnă 
luptă şi din această necontenită luptă se toarce firul vieţii. Dacă 
aţi fost la munte şi dacă aţi privit un pârâu, cu altfel de privire 
decât cea a unui vilegiaturist neurastenic care nu vede și deci nu 
pricepe, — veţi fi câştigat un învăţământ din această privelişte. Mai 
întâi, pârâul vă va fi dat impresia unei vietăţi. Şerpuitul lui, 
clipotitul lui când cade din piatră "mn piatră, şopotul lui sub cu- 
pola minunată a pădurii, vă vor da părerea că el vrea ceva, 
că e o vietate a lui Dumnezeu. Şi dacă veţi observa mai cu a- 
tenţie, veţi putea vedea cu câte piedici luptă în drumul lui, de 
vale. Firişoare de nisip, foi de ierburi, pietre şi bolovani, co- 
paci căzuţi şi butuci, nămol şi dâmburi de pământ... Şi el le sare 
sau le ocoleşte pe toate, le spală și trece mai departe, iar de- 
alungul drumului lui se face un pat.-lucios pe care alunecă apa 
care vine din urmă şi care are să vină veacuri, mereu... ŞIi- 
atunci, în faţa apei acesteia veţi avea icoana vieţii, a firului 
vieţii noastre... | 

Nu, desigur, nimic nu e fără răsun:t în viaţa aceasta. O 
vorbă spusă între două gânduri, o faptă care pare a nu avea 
nici o însemnătate, —toate fac parte desăvârşită din marele şuvoi 
al vieţii. Cuvântul şi fapta se clintesc, se înlănțuesc, se mișcă, şi 
dau viaţa... Şi din toate se naște, se continuă firul vieții.. 

Generaţiile omenirii se sprijină impliciz una pe alta. Şi atunci 
toate acestea nu-s nici fum, nici nimicnicie, ci sunt așa cum elə 
ni impun să le vedem... 

Adeseori se zice, vorbindu-se de vremea trecută, că ea eo 
vreme moartă. Intr'un anumit eenz, fără îndoială că e moartă. 

Formele de atunci au dispărut, întreaga lume materială de atunci 
a pierit, lăsând altor forme materiale rostul să continue lanţul,-- 
en cei care înfăptuiau viaţa de atunci şi o înfăţişau prin pre- 
zenţa lor în lume, au dispărut, — însăși scoarța pământului pe 
"care s'au petrecut toate acele manifestări de viaţă, s'a schimbat 
întru câtva,—cei care suntem azi, suntem cu totul alţii decât cei 
de-atunci. Și totuşi, când ne coborâm în lumea imaterială a spi- 
ritului, vremea aceea trecută de-aşa mulţi ani, nu e moartă, — 
sîmţim că vremea trecută, spiritul întreg al vremei trecute este 
prezent în viaţa de acum. Spiritul generaţiilor înaintaşe vorbeşte 
în noi, cu putere împotriva căreia nimeni nu se poate pune. Şi 
în gândirea noastră sin fapta noastră ein năzuinţele noastre, no 
nu suntem decât niște robi ai întregului nostru trecut, — sclavia cea 
mai desăvârşită... Dovezi: limba, obiceiurile, portul, firea, pornirile 
şi toate acestea asemănătoare, care nu se pot cântări cu mintea şi 
totuși sunt tiranii fără putinţă de împotrivire ai vieţii noastre de 
toate clipele... Şi chiar dacă s'ar găsi cineva care să cuteze să se îm- 
potrivească, este scos și svârlit ca netrebnic din carul vieţii noastre. 
După cum în sămânţa unei plante sălăslueşte nedesminţit aceeaşi 
“putinţă de reproducere — și numai una—acum ca şi îndepărtata 
lume moartă a trecutului acestei seminţe, — tot agı în spiritul 
vieţii de acum se sbate spiritul vieţii de-atunci, a întregului nostru 
trecut. , 
Se înţelege că în decursul vremii acest lanţ spiritual de con- 
tinuitate este mereu adăogit de însăși viaţa celor care se perinde 
dealungul anilor. Fiecare generaţie lasă ceva din esenţa ei spi- 
rituală şi firul gros al cotinuităţii noastre se îngroașă mai tare, 
se îmbogăţeşte. Iar la baza acestui proces de adâncă înlănţuire, 
ca o condiţie sine qua non eşită: din însăși viaţa acestui fir, stă- 
pâneşte puterea aceea adânc omenească, de simpatie, de atracţie 
care poartă pe umerii ei toată grija pământului nostru de-lungul 
drumului lui în veşnicie. In noi simţim totdeauna ecoul simpatic 
al trecutului,—simţim că suntem nu nu numai copiii vremii de 
acum, ci. ca o prelungire în trecut, noi simţim legătura tainică 
cu acest, trecut. i 
„„Ce este pentru noi Voevodul Moldovean ?!... Spiritul lui ?! 
al vremii lui?! Dar nu simțim noi că ceva din ei, —ceva nezis 
- Şi totuşi temeinicș trăeşte în sufletul generaţiei de acum ? Nu simţim 
noi eum pâlpâe, ca un foc nestins, în încăperea spiritului nostru 
obstesc, lumina curată şi nouă, aprinsă atunci în viaţa neamului 

nostru, după cele zece veacuri de încercări ?... Nu simțim acest 
ecou spiritual? Nu simţim noi mereu nevoia de a invoca acea 
vreme şi de a o menţine mereu ca a noastră? 

Nu!... Formele trecutului, în mare măsură, s'au mistuit, dar 
înțelesul lor a rămas... Au rămas vorbele Voevodului, credinţa 
lui, biserica lui, rostul lui, Moldova... Şi ce zic? dar chiar din 
formele topite din spiritul de atunci, multe au rămas... Cercetaţi 
drumurile şi satele Moldovei şi peste tot locul veţi găsi o rămă- 
șiță, care se încăpăţinează împotriva vremei nimicitoare, şi stă 
dârză în lumina soarelui vieţii, pretutindeni veţi găsi urme... 
Dar, apoi, legendele, «basmele», balada eroică a acelui trecut, 
— pretutindeni le veţi găsi ca ecoul lămurit al unor vremuri 
care nu numai că n'au pierit, dar care, în încăperea lăuntrică 
a neamului, trăese vii şi ca de azi..." 

Prezenţa aceasta îndărătnică şi neînduplecată a ecoului spi- 
ritual în spiritul de acum, este deci un lucru de toată impor- 
tanţa. 

Iată, în puţine trăsături, înfăţişarea spirituală a Voevodului 
şi înţelesul ei pentru vremile de acum. Iată ce însemnează 
pentru noi sbaterea, sbuciumul veșnic al acestui spirit dealungul 
firului neîntrerupt al spiritului nostru obștese. Pare că auzim cum 
se lovesc între ele inelele lanţului, mişcate de furişarea dealungul 
lui a acestui fluid de viaţă neadormit şi neînduplecat... 

i Da, — formele vechi au pierit, — înțelesul spiritual al a- 
cestor forme însă trăeşte, — și träeşte în noi... 


AJ. Lascarov-Moldovanu 

Curaj civic 


` Bravo, bravo. Aşa trebue, să ai curaj. Asta-mi place. Ai curaj. ` 
Aşa trebue. Să le dai la cap. La cap, mă 'nţelegi. Fără milă. La 
_cap. Bravo. Aşa-mi place... | 

— Pardon, zic. Poate că prietenul Ibriceanu mi-a făcut o 
recomandaţie cam... Adică vreau să zic că, ce e drept, scriu şi la 
o gazetă politică, însă... 

— Nu cumva ești cu..., îngână noua mea cunoștință cam 
schimbându-se la față şi retrăgându-se niţel pe banca berăriei 
unde ajunsesem alături. 

— Nu, nu, mă grăbesc să-l asigur, — nu sunt cu... 

— Atunci eşti eu... 

— Cu ai noştri, fireşte, — cu cine altul ag putea să fiu? 

— Apoi atunci de ce mă întrerupi, drăguță? modestie, ai ?— 
modest care va să zică. Dă-o încolo, ştim noi ce e aia. Astea 
sunt de formă în lume, — dar la gazetă poc ! îi daţi! îi daţi vârtos! 
La cap! Bravo! Aşa-mi... 

— Nu frate!— altceva am vrut să zic. Adică eu, cu toate că 
scriu şi la o gazetă politică, dar mă îndeletnicese mai mult cu 


literatura... 

— Cu literatura ?... Scuzaţi. Mărturisese cu ruşine că nu vă 
cunosc ca scriitor, dar voiu căuta să împlinesc de-zci înainte 
această lacună,,. l 

— Mersi. Mi-au mai spus-o şi alţii; ruşinea însă a trecut, 
dar lacunele au rămas.. 

— Da, cum îţi şi vine, PH drăguță, să te mai ocupi cu li- 
teratura, când vezi toată mizeria asta?... Când vezi că toate merg 
alandala şi înaintăm cu pași repezi spre o prăpastie ?... Aci trebue 
altceva. nu literatură — aci trebue biciu de foc,aci trebue 
condeiu muiat în catran şi pucioasă, să ardă, să frigă, — 
aci trebue, domnule, să le dai, cum zic, la cap, fără milă... 

— Etcetera, împlinesc eu în gândul meu şi mă ridic să plec, 
lăsând pe... — uite că i-am şi uitat numele noului meu cunoscut !— 
lăsându-l ca să-şi continue peroraţia celuilalt dela masă, prie- 
tenului Ibricsanu, care mi-l recomandase. 


Ga 
% Ki 


La dreptul vorbind, el era care-și binemeritase pisarea, căci— 
am uitat să vă spun — prietenul meu Ibriceanu e un vajnic pro- 
.pagandist politie şi electoral, şi acu printre alţii îl vânase şi pe 
ăsta şi-l adusese la berăriă ca să-l catechizeze şi să-l stileze bine, — 
ba să-l mai prezinte şi altor amici, ca să se laude cu talentele 
lui, așa cum s'ar lăuda un artist crescător dela cire cu prezintarea 
unui cal minunat dresat în libertate... 

Dela ușă mai aruneai o privire în urmă, şi -dacă nu mai 
auzeam nimic, căci aminteri partizanul se răstea mai mult pe 
şoptite, ca şi când ar fi fost vorba de o taină mare, — dar îi 
vedem gesturile la cari prietenul Ibriceanu privea zâmbind cu 
un aer de mulțămire, și chiar de mândrie. 

— La cap, la cap! ştiam acuma să traduc gesturile acestea, 
— şi-mi mai ziceam apoi: Mare meşter, Ibriceanu ăsta, — cum 
ştie el să monteze pe alegător, să-l fanatizeze.., La cap! la cap! 
— Oare cât o fi câştigând el cu meseria asta ?... 


* 
* E 


Alegerile au. fost peste o săptămână. «Ai noştri» au căzut 
cu glorie. Infamul guvern a reușit şi de astădată, mulţămită in- 
gerinţelor, presiunilor și manoperelor de tot felul. Deşi cetățenii 
erau ferm decişi de data aceasta să-i dea la cap, însă ce poate 
oare cea mai energică şi cea nai eroică hotărire, față de... 

Ho, stai! Asta-i articolul pe care l'am scris a doua zi la 
gazetă, — dar aci e vorba de altceva. 

E vorba că mă întâlnesc peste câtăva vreme cu pretenul 


ibriceanu, foarte plouat şi jerpelit... — «Ia lasă-mă, nene, — îmi 
şi taie vorba, cât nici n'apucasem bine să-l întreb. M'au luat la 
goană «ai noștri», Inchipueşte-ţi... — Dar bine, frate te văzusem 


lin de zel. Ba încă încălziseși pe unii de nici nu voiau să ştie 
Itceva decât: la cap! 

— Da, da, ştiu ce vrei să zici; vrei să zici de ăla de atunci 
dela berărie.. Să-l ia dracu. Stai să-ți spun. 

M'a băut toată seara aia, şi altele, nu mai scăpam de el: 
«Las' pe noi! Să le arătăm! Adică ce crede ei? Până când?» Şi 
altele de astea; acu ai auzit. | 

In ziua alegerii, văd eu că stă treaba cam prost la secţia 
mea, — prietenii nu se prea arătau, — hai, zic, să mai dau o 
raită. Mă duc şi pe la ăla, că nu stătea depart>; când colo la 
el încuiat tun tot. Bat.eu la uşă, bat Ja fereastră nimic. Mă duc 
în fundul cu pi, împing la ușa bucătăriei, sare ivărul şi intru. 

— Domnu'nu-i acasă, mă întâmpină servitoarea, vorbind 
încurcat. — Cum, zic, nu-i acasă, da' unde e? — A spus că are 
proţest la Piteşti. — Ce proţest,:că azi e Zomme % — Apoi nu 
ştiu, zice, aşa mi-a spus. 

— Ia deschide unde-i să-l întreb şi eu, zic și dau busna. 
Omul meu sta ghemuit într'un fund de canapea, numai în halat. 
— Apoi bine, nenişorule, aşa luptăm ?... — Să mă iert, zice, să-ți 
spun, — eu, care va să zică, mă 'nţelegi, sunt cu voi, — da’ 
acuma nu pot pentru ca să mă pronunţ chiar pe faţă. Deocam- 
dată. Mai târziu, fiindcă, mă 'nţelegi, să-ți spun, am o daravelă, 


care va să zică, la minister, şi de... Acuma vezi şi matale, — da’ 
altă dată să contaţi, vă asigur, pe onoarea mea... | 
Liam dat dracului, — ce era să-i fac? 
Şi oftă prietenul lbriceanu: — Hei, dacă ar fi fost păţania 


numai cu el, da’ întreabă-mă dece m'au luat la goană «ai 
noştri» ?,.. 


a D e 


A trecut câtăva vreme de-atunci, căzuse guvernul acela şi 
venise altul. Eram acuma «ai noştri» la putere, — şi ceilalți 
luptau în opoziţie. Alegeri iarăş, iarăşi agitaţie, propagandă. 

Intro seară, la o grădină, — că era acuma spre vară, — 
cum stam la o masă gândindu-mă la articolul de mâine, îmi 
isbese urechea nişte cuvinte șoptite, dar şoptite cu arțag, la o 
masă vecină:, 

— Așa-mi place. Da. Aşa trebue. Să le daţi la cap. La cap 
mă 'mţelegi. Fără milă. Aşa, bravo. Aşa-mi place. La cap! 

Mă uit: nu încăpea îndoială; era vechea mea cunoştinţă, 
vorbind de astădată confratelui Udrea din celalt partid, și cel 
care i-l prezinta acum zâmbind, ca pe unul ce-şi zicea că-l dre» 
sase, nu glumă, era cel mai vajnie concurent politic al prietenului 
Tbriceanu. 

— Care va să zică eşti de-ai noștri? întreabă confratele 
Udrea. Putem, la un caz, să contăm, în lupta noastră... 

— Ce, domnule! Curaj trebue să ai. Atâta-ţi spun. Curaj, 
domnule. Şi fără cruţare. Nu e vreme de glumit acuma. La cap 
să le dăm, mă "'nţelegi. Așa trebue. La cap!... 


A 


lon Gorun 

Conilictul italo-jugoslav 


Conflictul italo-jugoslav preocupă încă diplomaţia europeană. 

El are ca origine pactul italo-albanez de la Tirana din 27 
Noembrie anul trecut, care a fost interpretat în Jugoslavia ca 
fiind prologul penetraţiunii italiene în Balcani. 

Contra acestei presupuse penetraţiuni, Jugoslavia a încercat 
o grupare a forţelor balcanice sub deviza «Balcanii ai balcani- 
cilor». Trecând peste «penitenţa grea de douăzeci de ani» pe 
care Pasici o fixase Bulgariei, Jugoslavia a încercat să domo- 
un limbaj nou la Sofia. Intre cele douä state slave, nu stă ìnsă 
numai amintirea tristă a războaelor, ci: şi Macedonia. ` 

Bulgaria a lăsat să se înţeleagă că drumul spre o înţelegere. 
trece prin provincia în care se ciocnesc în mod iremediabil aspi- 
rațiile bulgare de stăpânirea sârbească. 

In asemenea împrejurări a răsunat strigătul de alarmă al 
Italiei: Jugoslavia face pregătiri militare la frontiera Albaniei. 

- Franţa, Anglia şi Germania, sesizate de nota iitaliană, s'au 
grăbit să pună bunele lor oficii în serviciul păcei. 

Este de remarcat că niciuna din Puteri n'a găsit cu cale 
să defere cazul Societăţii Naţiunilor. Este un organism fragil, 
care riscă să se sfărâme dacă este pus la o prea grea încercare, 
Aşa dar, tot vechea metodă a conversaţiilor diplomatice între di- 
versele cabinete europene, a fost întrebuințată şi este de nä. 
dăjduit că va duce la un succes definitiv. 

Ya zis că Balcanii pot pune din nou foc Europei. Este 
cazul să privim cu neîncredere această sumară sinteză a situaţiei 
europene. Drept este că s'au găsit unii cari să acuze Italia 
fascistă de intenţii agresive şi imperialiste şi, cu toate că au pe 
buze apoftegmele unui pacifism aproape mistic, să proclame 
necesitatea unui fel de război de doctrină (scump «democraţiei») 
contra fascismului. Drept est> că ştirile e le mai tendenţioase și 
versiunile cele mai abracadabrante au fost răspândite. în presa 
din toate ţările, că s'a făcut o apropiere între evenimentele din 
August 1914 şi cele de acum... 

Dar, în general, s'a privit incidentul italo-jugoslav, ca un 
incident local. | 

Germania nu socoteşte că este interesul ei să se ameste e 
în afacerile balcanice. Ea a revenit la politica lui Bismark, pentru 
care «Balcanii nu fac cât oasele unui grenadier pomeranian». 
D. Stresemann, care este Preşedinte al Consiliului Societăţii 
Naţiunilor, ar fi putut convoca acest Consiliu. A preferit să nu ia 
nicio iniţiativă. «Germania — scrie oficiosul Taegliche Rundschau 
— nu va participa la nicio acţiune comună a puterilor, decât 
dacă ar fi vorba de un demers aprobat de puterile direct inte- 
resate şi susceptibil de a duce la o destindere». 

Anglia a privit conflictul ca o turburare locală. «In înaltele 
sfere diplomatice — serie Observer — asemenea fapte sunt con- 
siderate ca fiind de natură a demonstra în mod practic că tur- 
burările locale în Balcani, au numai o importanţă locală. Se 
pare că mici mişcări de trupe au avut loc de partea jugosiavă a 
frontierei albano-jugoslave, dar acei cari vorbesc de . Serajevo 
ca de o analogie posibilă, formează o mică minoritate, printre 
oamenii rezonabili». Se pare că d. Chamberlain a aprobat poli- 
tica d-lui Mussolini, consacrată de tratatul de la Tirana. 

Cât despre Franţa, deși legată printr'un tratat de alianţă cu 
Serbia, a avut o atitudine care a făcut cea mai bună impresie 
în Italia. D. Briand răspunzând unei cereri de interpelare a d-lui 
Léon Blum, a dat dovada unui spirit de echitate şi conciliaţiune, 
recunoscând atitudinea leală a Italiei şi EEGENEN guver- 
nului ei. 

Unele ziare franceze au recenoscut chiar dreptul Italiei de 
a se ocupa de chestiunile albaneze. «Este ineontestabil, scrie d. 
Eugène Lautier în «l'Homme libre», că. Italia a luat o ipotecă 
asupra Adriaticei şi că Franţa, pentru a-și menaja neutralitatea 

şi a-şi asigura concursul ei, n'a descurajato. Este de ajuns să 
privim harta și să vedem punctul în care marea Adriatică se 
strânge între tocul cismei italiene şi coasta orientală, pentru a 
ne da seamă de un lucru: că acolo este Gibraltarul Italiei şi că 
fostea aliată şi vecina noastră nu va renunţa niciodată la prepon- 
dereţa ei în această parte». D. Jacques Bainville scrie (în «Ac- 
tion française») că Franţa nu este legată de Jugoslavia «pe viaţă 
şi pe moarte» şi că nu poate fi atrasă automat întrun conflict 
pentru Albania, tot aşa cum — cu toată alianţa — n'a fost atrasă 
în conflictul dintre Rusia şi Japonia pentru Manciuria. Jar d. 
Rens Lara în «Gaulois», vorbind de influenţa nefastă a. «forțelor 
oculte», cari au reuşit să învenineze raporturile dintre Italia şi 
Franţa, făcând pe aceasta să piardă încrederea şi amiciţia unei 
mari naţiuni asociate la victoria, căreia chiar Serbia îi datoreşte 
şi existenţa şi realizarea unitaţii naţionale, recunoaște tendințele 
pacifice ale Italiei. 


x 
$ * 


Chiar localizat însă, conflictul nu este neglijabil. Nu importă 
procedura cu care va fi aplanat, printr'o misiune militară de an- 
chetă sau prin conversații directe, ci faptul ca să se stingă un 
focar, gata să se reaprindă oricând ar sufla peste el «forţele - 
oculte», de care vorbeşte nu numai presa fascistă,a cărei iritare 
poate fi explicabilă, ci şi presa franceză. i 

Jugoslavia a dat dovadă acum de spirit de conciliere, Italia 
n'a vrut războiul, pentru că poziția ei specială în Albania este 
recunoscută de Conferinţa Ambasadorilor din 1921, înainte de 
a fi stabilită prin tratatul dela Tirana şi astfel n'are nevoe de 
război pentru a-şi apăra punctul de vedere. 

In interesul păcii, însă, trebue ca aceste intenţiuni pacifice 
proclamate în mod unilateral să se întâlnească într'un bun acord 
sinalagmatic. In Albania schimbările de guvern se fac prin re- 
voluţii şi ar fi tragic ca ori de câte-ori guvernul se schimbă sau 
este pe cale de a fi schimbat la Tirana, Europa să fie amenin- 
tată de un conflict. 

Ar fi de dorit ca întra Isalia şi Jugoslavia să intervie o în- 
ţelegere detinitivă, având ca substrat o reciprocă şi sinceră in- 
tenţie de a o respecta, cu atât mai mult cu cât înţelegerea ar avea 
ca punct de plecare tratatul italo-jugoslav din 24 Ianuarie 1924. 

Desigur, cea mai bună garanţie a acestei înţelegeri italo- 
jugoslave, ar fi o înţelegere franco-italiană, spre care se tinde 

cu toate dificultăţile aparente, deoparte şi de alta. România ar 
privi desigur cu o legitimă bucurie această înţelegere. 

Când Italia a ratificat Convenţia relativă la Basarabia, presa 
jugoslavă a primit cu rezerve, care ni sar fi putut părea ciu- 
date, acest act de dreptate şi lealitate virtual cuprins într'un tratat 
care n'a fost ocult nici cu gânduri agresive încheiat. Noi vom 
primi cu satisfacţie orice act de natură a stabiliza situaţia în Bal- 
cani şi a da Jugoslaviei siguranța şi liniştea înlăuntrul frontie- 
relor sale, cu atât mai mult cu cât orice fortificare a unui Stat 
component al micei Inţelegeri, are rezonanţă favorabilă şi asupra 
acestui sistem politic. S'a vorbiţ, este drept, cu prilejul conflie- 
tului italo-jugoslav de zdruncinarea temeliilor Micei Inţelegeri. 
Nu înţelegem de loc pentruce. Mica Inţelegere a răsărit din inte- 
resele comune ale celor trei State, care o compun, ca succesoare 
ale monarhiei habsburgice şi revendicările lor comune se limi- 
tează la masa succesorală. Că urmărim cu vigilentă simpatie și cu 
justificat interes activitatea aliaţilor dincolo de acest program co- 
mun, este firesc. Dar este inexplicabil cum sar putea zdruncina 
temeliile Micei Inţelegeri (lucru susţinut; de Pertinax în „Echo de 
Paris“) prin conflictul relativ la Albania, care nu face parte din 
nici unul din loturile succesorale, garantate fiecăruia ca între 
buni copărtaşi. 


A. A. Bardescu 

Napoleon fără cal 


Este de neînchipuit un Napoleon, şi orice Napoleon fără 
cal; — un simplu pieton gâfâind în mers pe suprafaţa planetei. 
E ceva jalnic, până la lacrimi ei disperare, un Napoleon fără cal. 

“In imaginaţia noastră, din timpul când facem cunoştinţă cu 
cariera fantastică a vlăstarului familiei corsicane Bonaparte, ră- 
sare şi acum viziunea ofițerului dela institutul de topografie de 
pe lângă ministerul de răsboiu, înfipt cu aer majestos, pe un cal 
superb. Cucerind, mereu călare, situaţiile înalte ale armatei, apoi 
Italia, avântat în expediţia din Egipt, directoratul, scaunul îm- 
părătesc, și țările din toate cele patru zări ale pământului 

Orice cuceritor este un Napoleon, şi orice Napoleon cuce- 
reşte pe cal. Ca să exprime şi mai bine năzuinţa revoluţiei din 
1789 de a elibera naţiunile de sub jugul despotic al dinastiilor 
străine şi al aristocrației antidemocratice, cineva numise pe Napo- 
leon — un Robespierre pe cal. Asta fiindcă imperialismul militarist 
al lui Napoleon se făcea în numele libertăţii, egalităţii și al fra- 
ternităţii — trei minciuni cu eare începu revoluţia în Maiu, încă 
în primele zile după ce Ludovic al XVI convoacă Statele gene- 
rale, prima Consţituantă franceză modernă. Oricum ar îi, o fur- 
tună într'un pahar cu apă nu este revoluţie, un Napoleon fără 
cal nu este un cuceritor, şi un pieton limbut și distrat- nu ajunge 


279 | 
© BCUCIuj . 


departe. Sunt învăţăminte, ieftine ce e drept, ce ni le sugerează 
evenimentele istoriei, atât de scump plătite de înaintaşii noştri. 

Revoluţia rusă, care ori ce sar spune a fost o răzvrătire, 
nu gar putea numi revoluție măcar și de aceea că ea nu şi-a 
avut un Robespierre şi nu s'a simbolizat într'un Napoleon pe cal. 
Lenin se concepea ca un creer al revoluţiei, Troţehi — brațul ei. 
Fiindcă revoluțiile sunt întotdeauna descreerate, creerul lui Lenin 
a fost mâncat de massele revoluţionare chiar în procesul răzvră- 
tirii lor. Astăzi în Rusia sovietică sar plăti cineva nu ştiu cât, 
ca să poată defini ce este leninismul. Braţul lui Troţehi — braţul 
revoluţiei — s'a arătat a fi fără vine, și a avut atâta putere cât 
i-e necesar unui om să-şi mângăie câinele din casă. 

E drept, însă, că dela moartea lui Lenin (Ianuarie 1924) şi 
până acum, în Rusia sovietică au răsărit ca dracu dintr'un vis 
rău, mulţi Napoleoni; — dar vai, nici unul pe cal. De aceea re- 
voluţia bolșevică nu a eşit din hotarele sale geografice — rămâ- 
nând o simplă furtună într'un pahar cu apă. 

Mărturisesc, altă asemănare nu-i pot găsi. Ne apropiem de 
al zecelea an de revoluţie bolşevică şi afară de discursuri nu 
se aude altceva nimic. Şi toți cei ce le pronunţă, sunt sărmani 
Napoleoni fără cai. Dintre puzderia de aceştia, unul este mai în 
seamă: Buharin. A vorbit acum câteva zile la conferinţa guber- 
nială a comuniştilor din Moscova, a spus lucruri despre care voi 
aminti mai jos. «Izvestia» din 12 Ianuarie le reproduce, şi toată 
lumea le discută. Unii cari mai cred în cexpansiunea revoluţiei» 
din 1917, se tem sau se bucură, după simpatiile sau antipatiile 
ce le au faţă de «planetarismul» revoluționar al sovietelor. Alţii 
observă — şi se delecteaza — de furtuna din paharul de apă, şi 
de năzuințele Napoleonilor pietoni, Acolo, la conferința aceea, 
Buharin a spus că: «Federaţia republicilor sovietice socialiste este 
un toc al revoluţiei mondiale». Şi ceva mai domol, deşi nu ceva 
mai cuminte: „Rusia sovietică este un factor de menţinere a re- 
voluţiei internaţionale“. . 

Acest Buharin, factor important în comitetul Central al par- 
tidului, care este ai unul dintre numeroşii Napoleoni fără cai ai 
sovietelor comuniste, îşi înşeală cu pasiune ascultătorii): 

«Tovarăşi, —- striga el (în «Izvestia» din 19 Ianuarie) — re- 
voluţia internaţională nu numai că va veni, dar ea este astăzi 
um fapt». E cu totul neadevărată imaginea despre revoluția mon- 
dială. Arătând că ea nu vine întrun ceas anumit, Buharin exclamă : 


280 
© BCUCIuj 


«Ea este un proces gigantic calculat pe zeci de ani. Acest proces 
s'a început. Suferind înfrângeri vremelnice, el s'a oprit în fuga sa, 
dar izbucnește din nou în capătul celalt. Oare noi nu consi- 
derăm revoluția chineză ca o parte a revoluţiei internaţionale, 
nu acea care va veni cândva, ci care este acum. Revoluţia mon- 
dială își va sfârși fuga atunci când ea va triumfa în toate ţările», 

Observaţi bine: Când cineva cu care întâmplător vorbiţi, 
începe o definiție cu acela care, înseamnă că e un mărginit. Când 
un Napoleon făgăduește că va cuceri o țară atunei când (adverbul 
de timp exprimă şi infinitul timpului) Inseamnă că revoluţia s'a 
transformat într'un mit, fiindcă ea se va realiza, ca fapt, ad ca- , 
lendas sovieticas... 


G. M. Ivanov 

Cronica teatrală 


„Păcală {Teatrul Nation ni) 


Ne hotăriserăm să lăsăm notele noastre, inspirate de mustăria 
în petru acte a poetului Horia Furtună, de o parte. Oricum ne-am 
silit să-l fabricăm, în profil sau în perspectivă, în opacităţi sau 
transparenţe, portretul impresiilor noastre ieşea la fel. 

Pentru că îl cunoșteam pe autor şi stimam în el o acura- 
teţă şi o gingășie și pentru că autorul cinstea şi el, modestia noastră 
cu un sentiment, ne-am sfiit un moment să punem în evidenţă 
contradicţia insultătoare dintre Furtună tatăl şi fiul Păcală. 

Credem a fi mai utili scriitorului şi literaturii, aruncând 
încă un purice de oţel în salteaua beatitudinilor d-lui Furtună, 
fermecat de un pzeudo-succes şi pornit să doteze cartoanele dra- 
matice cu o trilogie sau un triptic. Autorul ar putea să capete 
gustul să scrie, nu numai trei modele, „câte anunţă, de humor 
(Doamne iartă-mă) românesc, dar şapte, cincizecișidouă sau două- 
sprezece, pentru a stabili proporţii cu citrele clasice: zilele săp- 
tămânii, săptămânile anului sau numărul sfinţilor Apostoli. 

Pe povârniş, d. Furtună trebue desmeticit la timp; căci d-sa 
descoperă reţeta poetului Bolintineanu în farmacia d-lui Eftimiu. 
Inainte de a întreprinde gargarisirea imensului fluviu al banali- 
tăţii, pe care ar fi în stare să-l epuizeze întreg, în versuri şi 

cuplete, d. Furtună să fie lovit cu o pietricică 'n cap, cum curge 
de vale, îmbrăcat în undele umflate ale stihului revărsat. 

Este greu de întrerupt cu vorba omul antrenat în ritmul cu ` 
trei bătăi al dansului frământat pe loc. O isterie lirică aprinde 
inima, holbează ochii, maşinalizează şoldurile şi genunchii; gura 
rînjeşte serios, umerii se deschee, limba spânzură — şi toate mă- 
runtaiele prinse în trajectoria hipnotică a dansului monoton, con- 
tinuă să se sfărîme și după ce lăutarul a tăcut. ; 

Volubilitatea naturală şi faconda-i torențială, pot face din 

„d. Horia Furtună, apucat în rețetă, o locomotivă literară pri- 
beagă, cu neputinţă de oprit decât cu o deraiere şi un dezastru. 

Tendinţa e făgăduită de Păcală, în interiorul căruia poetul 
nu a ştiut nicăieri să selecteze şi să stea. De mirare că i-au ieşit ` 
numai patru acte, în loc de douăzecişicinci și spectatorul nu 
pricepe cum s'a isprăvit piesa și pentru ce. In Păcală, ca în sa- 
lada rusească, se găseşte tot ce doreşti. Ca să nu se supere con- ` 
sumatorul de dulciuri, oţetul este alintat cu sirop; ca să nu fie 
jignită pruderia, Boccacio din Popa-Nan este logodit cu sensibi- 
litatea; cârciumăritul se împleteşte cu suspinul. l 

Această absență de bravură, de caracter, de atitudine, la un 
scriitor al cărui om era remarcabil, vine din rețetă. Autorul a ma. 
crezut că este politic să-i placă și d-lui Ion I. ©. Brătianu ei 
doamnei Alimăneştianu, şi d-lui Gh. Tătărăscu şi Patriarhului, şi 
d-lui LG Duca şi d-rei Elena Văcărescu şi şofeurilor acestor 
personagii, mai mult sau mai puţin în legătură cu un mandat der 
deputat. După jignirea groasă, el are grija să aștarnă vata tran- 
dafirie şi o gutapercă de crepe de Chine. Rezultatul: un prijniţ ne- 
maipomenit de hibrid şi de lipicios, pe care nu-l poţi desface 
de pe beregată, fără un rând de piele — şi care nu ştie să vin- 
dece nici gâlcile la câini. Domnule Furtună, ce făcuși din aştep- 
tările noastre ? | 

Paralel cu zigzaguri şi curbe, rămâne compensaţia, în puncte, 
a satisfacţiei câtorva categorii de public vulgar. E un concurs 
domestic, care bucură pe autor. Păcală merge din ţuică "mn ţuică, 
din şpriţ în şpriţ, din vomitură în vomitură, de-a lungul celor 
patru mahalale excentrice, câte acte are, începând în Obor, tre- - 
când în cartierul Basarab, mutându-se în Gropile lui Ouatu şi în- 
cheind într'o mânăstire, schimbată "o local de tragere la măsea şi 
de toleranţă. Călugării se treacă în peizaj cu călugărițele şi scena 
se petrece în Postul Paştilor, la Teatrul Naţional... E de neînțeles 

că a mai interzis Sinodul spectacolul inocent al lui Malec- în ziua 
de Vineri a săptămânii mari. 

Tot atât de neînțeleasă pare poziția luată de presă şi de im- 
perialiştii ei față de Păcală. Probabil că dacă d. Furtună nu ar fi 
fost un reprezintant al durerilor şi delicatețelor națiunii în Par- 
ament şi membru al unui mare partid politic covârşit de pres- 
tigii, cronica teatrală şi creştinismul universitar i-ar fi făcut o 
primire cu răsculări şi Biserica da o afurisenie gravă. După atari 
atitudini, cu muzica militară şi obiectivele patriotice ale d-lui 
Adolf de Herz, nu mai e noimă să fie boicotate şi înlăturate de 
pe scenă și afiș. 


In interpretare, unde d. Manu a recitat cu plescăiri de suflet 
pe Of şi aoleu şi d-nii Victor Antonescu, întotdeauna personal, 
. Orendi, ponderant şi distins, Romano, ţigănit și turcit cu bun meş- 
teșug și Finteşteanu, foarte nou, au adus aportul de greutate ar- 
tistică, în absenţa căruia Păcală s'ar fi jucat într'o sală de dor- 
mitor, avurăm regretul să asistăm la figuraţia aventuroasă, im- ` 
provizată din sărituri de stareţ beat, din trosnirea buricelor 
degetelor a veselie şi a surugiu, a d-lui Ion Brezeanu, îmbrăcat: 
în şiac şi părând că dansează un pas degenerat, pe o frânghie 
întinsă între morminte. 

T. Arghezi 

Insemnări 


Regele. — Gândurile ingrijo- 
rate ale unei ţări întregi împrej- 
muiesc în clipa de [aţă patul de 
suferință al Regelui nostru. Tre- 
cem prin momente de tăculă şi 
încrezătoare aşteptare, înălțând 
spre cel Atotputernic rugăciunile 
noastre şi nădăjduim că ştiinţa 
va reuşi să păzească incă odată, 
sănătatea celui mai iubit Suveran. 
Astăzi mai mult decât oricând, 
Regele simbolizează în ochii nos- 
tri ai tuturora unitalea naţională 
a homâniei, pe care voința Lui 
dirză a pregălit-o şi chibzuita Lui 
înțelepciune o păstrează. De a- 
ceea, vechiul strigăl pornit tot- 
deauna din fundul inimilor : — 
«Trăiască Regele !», tâlmăceşte 
acum atât de lapidar urarea în- 
frigurată, pe care i-o trimite toată 
suflarea românească. 


După un an. — Se împlinește 
un an dein venirea la câtmă n gu- 
vemnului prezidat de generalul Ave- 
rescu. 

De obiceiu bilanţurile politice sunt 
dificile. dacă nu chiar penibile. Un 
fel de tradiţie românească, face ca 
între răgăduelile exagerate și între 
realizările ce le succed să fie mai 
întotdeauna un contrast care nu e 
menit să vgşureze pana comentaloru- 
lui ce întreprinde bilanțul. 

Actualul guvern a rupt firul în- 
răit al acestei tradiţii de reclamă 
care însemna o preocupare strict e- 
lectorală la partidele noastre. pentru 
a se ridica la o concepţie mai înaltă. 

Intre cecace și-a propus şi ceeace 
a realizat întrun tiñp — polii- 
ceşte — scurt. există un echilibru şi 
nu odată talerul sa închinat de par- 

tea realizărilor mai mult decât aceea 
a făgăduelilor, S 

Datorită acestui lucru căruia i s'au 
adăugat incontestabile succese de 
politică internă şi externă. guvernul 
prezidat de generalul Averescu îşi 
vede autoritatea crescând din zi în 
zi, 

Este desigur cea mai puternică 
armă, în mâinile unui guvern şi cea 
mai eficace în mânile unui guvern 
“conştient de menirea lui. de situaţia 
in care se găseşte şi stăpânit de sent 
iimente care trec dincolo de sfera 
strictelor interese de partid. 


Guvernul actual a trecut examenul 
acesta moral în nenumărate rânduri. 
Deaceea, braţele lui sunt  deslegate 
pentru a împlini partea practică 
urmând fără şovăire direcţia pe care 
şi-a croit-o. 


Pasiuni electorale. — Zilele 
trecute. la Cameră, s'a redeschis încă 
odată. pentru câteva momente. cuno- 
scutul proces al pasiunii electorale 
în jurul alegerii parţiale de senator 
dela Teleorman. Cu socotită atitudine 
de tribun indignat: d. Ion Mihalache, 
obișnuitul lector al decarațijor na- 
ționat-ţărăniste. a citit o învăpăiată 
protestare a demagogiei îngrijorate. 
nu atât de primejduirea libertăţilor 
civice, cât de rezultatul votului. Subt 
cupola. de-alminteri liniştită: a Par- 
lamentului au răsunat din nou. ca o 
simidentă notă  discordantă. vorbele 
mari ale discursurilor de întrunire 
publică, denontänd nedrentăţi strigă- 
toare la ceruri, şi profeţind um înfri- 
coşător război civil, 

Ne-am adus aminte, repede, de co- 
media lui Shakespeare: „Mult sp. 
mot pentru nimic”, Pricina gălăgiei 
tusese pățania, dezagreabilă desigur, 
a „unui şofer. care uitându-şi acasă 
carnetul său de profesionist» a fost 
reţinut două ceasuri într'o comună | 





rurală până când a reuşit să-și jus- 


tifice lipsa de memorie Era greu» 
ca Adunarea deputaților, stăpânită 


în momentul de fată de alte preocu- 
Där, mai constructive. era greu, zi- 
cem noi: să nu plindă din zbor în- 
treg ridcolul acestei răsturnări de 
proporţii. Război civil pentru um şo- 
fer în contrăvenţie! 

Iată însă, că desnodământul tragi- 
comediei. electorale. invocate de fos- 
tul învăţător al ţâncilor din Topolo- 
veni. a lămurit mai bine decât orice 
discurs geneza declaraţiei național- 
ţărăniste de deunăzi. Rezultatul în 
cifre al alegerii pariţale dela Te- 
leorman e mai elocvent decât orice 
tribum indignat. Candidatul guverna- 
mental a obținut 16.968 voturi, jar 
candidatul, de a cărui soartă se în- 
grija d. I. Mihalache, exact: 2530. 

Pasiunile electorale se lămurese, de 
multe ori» în mod postum. după cum 
anumite înfrângeri certe au nevoie 
să fie justificate în prealabil.. 


Inainte şi după, — Postul gu- 
vernator al Băncii Naționale d. M. 
Oromolu. ţine să aibă păreri finar- 
ciare şi după ce a rămas un simpiu 
particular. Sunt asemenca oameni. 
pe cari trecerea întâmplătoare pe lè 
conducerea, unei instituții de seamă 
îi obligă, par'că, să aibe păreri per- 
sonale. La drept vorbind, această ne- 
cesitate e o simplă amăgire. Părerile. 
evident. sunt libere, dar ele wau de- 
venit, în nicio ţară din lume obliga- 
torii, | 

Tată, deci, cum d. M. Oromolu, am 
putea zice a acordat ziarului Fi- 
nancial News din Londra un inter- 
view. dacă nu păgubitor pentru ţară. 
în orice caz -inutil pentru toată lv- 
mea. Opiniunile de simplu particular 
ale fostului guvernator al Băncii 
Naţionale sunt. în definitive foarte 
putin interesante. Si noi, şi străină- 

tatea. am fi putut să fim seuitt de 
ele. 

Mai ales, că d. M. Ovomolu de azi 
își îngăduie luxul să contrazică, ps d. 
M. Oromolu de ieri. Spicuim numai 
o pildă: împrumutul în Italia, Ce 
spunea d. M. Oromolu în 1926, cu 
privire la acest împrumut? Fată: 
— „Stabilirea monedei noastre națio- 
nale cu excepția micilor  zgeuguiri 
din Aprilie, provocate de diferite ten- 
tative de speculă, se datorește ba- 
lanţei comerciale activate, atluxului 
de capital străin şi împrumutului de 
200 milioane lire, încheiat în Italia, 
Deşi numai de 200 milioane lire a- 
cest împrumut a avut totuşi un bun 
efect valutar, căci sa evitat ca sta- 
tul să vină pe piaţă. pentru n curi 
păra devize, tocmai când cererile par- 
ticulare erau mai numeroase”. 

Ce spune acelaș d. M. Oromolu 
în 1927. despre acelaș împrumut? 
Iată: — „Imprumutul de 200 mi- 
Hoane lirete (1.500.000 lire sterline) 
făcut da guvernul actual în Italia. 
nu poate fi luat în considerațiune 
fiindcă nevoile ţării sunt cu mult 
mai mari și pe deasupra trebuiesc 
tinute în seamă” obligaţiile grele ce 
şi le-a luat statul”. 


E ciudat cum cineva reuşeşic uit 


de bine să-și schimbe părerile -— şi 
vorbele — îndată, ce nu mai e încăr- 
cat cu o slujbă de răspundere. A- 


ceeaş chestiune o vede, dintr'odală. 


de-a'ndoasele. Aiâla vreme, cat d. AM 


Oromolu era guvernatorul Băncii Na- 
tionale nu putea să pomenească des- 
pre. »oblisaţiunile grele ce și-a luat 
statul” în schimbul Zmoprumgntg 
din Italia. fiindcă ştia foarte bine că 
aceste „obligaţiuni grele” nu există, 
Acum însă când d. M. Oromoiu a 
devenit un simplu particular (care 
face și puţină politică liberală) a- 
firmaţia neîntemeială cade de pe bu- 











zele sale cu uşurinţa unui fruct copt. 
Cine. ce are cu dumnealui ? 

Ar trebui să se facă odată. de un 
specialist, dezagreabila psihologie a. 
omului politic înainte şi după pără- 
sirca unei demnități cu responsabili- 
tate. S'ar vedea atunci cât do usor 
îşi pierde. adeseori, românul, cântar 
rul cuvintelor. 


Vorbe goale. — HAărnicia re- 
portericească a organelor zise inde- 
pendente nu se dă bătută, 

Pe orice chesiie: fie foarte mică 
fie mare amestecând cu o totală lip- 
să de scrupul în acelaş blid, stupi- 
dităţile de catenca cu problemele de 
interes superior, reporterii consumă 
cerneală, 

In ultimul timp unul din obicciele 
Flecăriei reporiericeşti este 'tomenia- 
rea unui așa, zis „acord? Avoioscu- 
Brătianu. Ba d. Ion Brătianu i-a 
„acordat” încredere primului minis- 
Lu, ba i-a vetras-o: ba iar i-a 
„acordat-o”. După cum vedeți inire 
cci doi șefi ai celor două partida de 


guvernămâni» ar fi — după capul 
reporterilor din Sărindar — un fel 
de joc de-a încrederea. Pentru cci 


cari cunose personalitățile emina- 
mente puerile ale celor doi gefi de 
partid. despre cari se știe că toată 
ziua nu fac alcova decât sc joacă. 
vorhele goale ale revorlerilor apar 
desigur ca o foarte în'eresantă rea- 
litate. 

Este cert că în relațiile celor doi 
şefi de partid vor fi puternice- intlu- 
ențate de proza nedelitor jar desti- 
nele tării vor fi determinate de a- 
ceste vorbe goale pe care reporteri 
le vând cu chilogramul... 


„0 scrisoare pierdută‘, — 
De câteori apare pe afişul Teatrului 
Naţional, geniala comedie a lui Ca-. 

ragiag pricinuieşte surprindere şi 
zaună pubie Din an în an. această 
„Sevisoai e pierdută” îşi schimbă pli- 
cul îngălbenit şi se împodobeşte cu o 
adresă nouă, 'O sală plină până la 
vliimul loc a aplaudat Vinerea tre- 
cută cu o deslănţuită veselie, reve- 
derea umuzantelor figuri, de la 1883, 
în frunte cu venerabilul Zaharia Tra- 
banache, peste ale căror slăbiciuni 
vremea nu va așeza niciodată un 
strat prea gros din pulberea uitării. 
Am urmărit cu nestăpâniiă plăcere 
buna dispoziţie din sală. In timp ce 
atâtea răsuvătoare' succese ale unor 
noi-dtoşi contraţi. siau veştejit şi fă- 
rămiţat de mult. ca orice. lauri prea 
uşor câştigaţi, „Scrisoarea, pierdută” 
se adânceşte tot mai mult în tradi- 
ţia. scenei românești. Fiecare replică 
a ajuns de mult proverbială, Atenţia 
încordată a spectatorului, care savu- 
vează pe dinafară textul, stă de pază 


la căpă'âiul tiparelor, gata să des: 


copere posibila conirabandă a acto- 
rului și să-l îndrepte în gând. când 
„ar strecura printre rânduri un eu- 


xinţel improvizat. Clasicismul teatru- 
lui moer începe să se închege din 
cele câlota pierre scumpe ale unei 
recente moștenirii, In mai puţin de 
jumătate de veac, comediile lui Cara- 
giale şi-au găsit consacrarea defini- 
tivă, și autorul lor. hotărât lucru e 
un clasic. hegretatul Pompiliu Eliade, 
căruia, îi era iertat să mai şi gre- 
şească. n'a profeţit bine. „Scrisoarea 
pierdută? nu s'a demodat câtuş de 
puţin. Nu pentrucă democraţia de 
azi, ar semăna, cu aceea de pe vre- 
mea lui Caţavencu, (oricine ar putea 
să arımce drept exemplu elocvența 
de tribună a d-lui D. R. Ioanițescu). 
nu peniru că war mai exista nici un 
Agamiţă Dandanache. deputat de fron- 
tieră ci pentru că aceea ce ţine în 
picioare opera tăiosului sculptor de 
păcate permanente e eternul ome- 
nese din caracterul eroilor săi. Un 
material cu care se clădeşte, într'ade- 
văr, pentru foarte multe decenii. 


Căci sunt puţine nădejdi să dispara 
vreodată, dintre noi: prostia. ridico- 
Jul sau înșelăciunea. 

